《挽蔡久轩》
宋代·吴势卿

道学相承祖子孙，诸儒谁得似渊源。
铜川而上谁家世，程氏之渊止弟昆。
后世定知尊所学，当时未尽用其言。
四书功用弥天地，惜不推行半鲁论。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。